Sut mae ysgrifennu Cynnig Ymchwil? 
 
Nid yw'r rhan fwyaf o fyfyrwyr ac ymchwilwyr ar y dechrau yn llwyr ddeall beth yw ystyr cynnig ymchwil, na'i bwysigrwydd chwaith. Dyw ymchwil rhywun ond cystal â'i gynnig. Bydd cynnig sydd heb ei feddwl drwodd yn difetha'r traethawd.  
 
Bwriad cynnig ymchwil yw argyhoeddi pobl eraill fod gyda chi broject ymchwil teilwng a bod gyda chi'r gallu a'r cynllun gwaith i'w gwblhau. Yn gyffredinol, dylai cynnig ymchwil gynnwys yr holl elfennau allweddol sydd yn rhan o'r broses ymchwil a dylai gynnwys ddigon o wybodaeth ar gyfer y darllenwyr i werthuso'r astudiaeth arfaethedig. 
 
Waeth bynnag eich maes ymchwil a'r methodoleg a ddewiswch, rhaid i bob cynnig ymchwil fynd i'r afael â'r cwestiynau canlynol:  
 
1. Beth ydych chi'n cynllunio i'w gyflawni? 
2. Pam ydych chi eisiau gwneud hwn?  
3. Sut fyddwch chi'n gwneud hwn?  
 
Dylai fod gan y cynnig ddigon o wybodaeth i argyhoeddi eich marciwr fod gyda chi syniad ymchwil pwysig, fod gyda chi amgyffred dda o'r llenyddiaeth berthnasol a'r prif faterion, a bod eich methodoleg yn gadarn.  
 
Mae ansawdd eich ymchwil yn ddibynnol, nid yn unig ar ansawdd eich traethawd arfaethedig, ond hefyd ar ansawdd ysgrifenedig eich cynnig. Gall project ymchwil da fod mewn perygl o gael ei wrthod yn syml oherwydd bod y cynnig wedi ei ysgrifennu'n wael. Felly, mae'n talu ar ei ganfed os yw'ch dull ysgrifennu yn ddealladwy, clir a chymhellgar.  
 
Mae'r canlynol yn cynnig fframwaith ar gyfer paratoi eich cynnig ar gyfer Traethawd Ymchwil, ac am drafodaeth gyda'ch goruchwyliwr.  Ysgrifennwch yn y bylchau a ddangosir.  
 
Teitl 
 
Yn eich cynnig ymchwil, ydych chi wedi rhoi tystiolaeth i ddangos eich bod wedi meddwl ynglŷn â'r maes rydych yn dymuno ei ymchwilio?  Dylai'r teitl a maes y pwnc fod yn berthnasol i'ch Gradd Meistri mewn Gweinyddu Busnes (MBA).  Dylai'r pwnc fod yn rhywbeth sydd yn eich diddori, oherwydd bydd yn rhaid i chi ganolbwyntio arno am nifer o wythnosau.  Rhaid i chi ddewis testun y gallwch gael gwybodaeth wreiddiol arno'n hawdd (dogfennau, cyfweliadau, holiaduron ayyb.) a lle ceir corff o lenyddiaeth academaidd y gellir ei ymchwilio a'i syntheseiddio wrth adnabod cwestiynau ymchwil.  Dylai fod yn gryno a disgrifiadol. Er enghraifft, gellid dileu'r ymadrodd, "Ymchwiliad i...". Yn aml bydd teitlau yn cael eu disgrifio yn nhermau perthynas weithredol, oherwydd bod teitlau o'r math yma'n dangos y newidynnau annibynnol a dibynnol yn eglur. Fodd bynnag, os yn bosib, meddyliwch am deitl sydd yn cynnig gwybodaeth ond sydd hefyd yn fachog. Mae teitl effeithiol yn bachu diddordeb y darllenwr ond mae hefyd yn rhagdueddu ef/hi yn ffafriol tuag at y cynnig. 

Cwestiynau Allweddol 
 
Ydych chi wedi meddwl yn ddwfn am y cwestiwn ynglŷn ag ymchwil allweddol y byddwch yn cyfeirio ato?   Mae'n bwysig eich bod yn mynd yn bellach na phigo pwnc maes cyffredinol i'w ymchwilio, a'ch bod wedi penderfynu pa agwedd o'r pwnc y byddwch yn ei ymchwilio mewn manylder. Mae'n bwysig ceisio gwneud y broses yma mor benodol â phosib.   Mae'n haws ymchwilio cwestiynau mwy cul yn llwyddiannus; fe allai pwnc mwy eang godi cymaint o faterion sy'n gwrthdaro, fel y byddai rhoi sylw digonol i bob un ohonyn nhw yn yr amser sydd ar gael yn amhosibl. Fodd bynnag, byddwch cystal â nodi y gallai pwnc sy'n rhy gul olygu na fydd gan y traethawd ehangder empirig na dyfnder dadansoddol. 

Adnabod y cwestiynau ymchwil sydd yn llifo o'r prif nod ymchwil.  Mae angen i chi ofyn eich hun os allwch ddod o hyd i atebion iddyn nhw yn hawdd.  A allwch chi gael mynediad at wybodaeth all eich arwain at ateb y cwestiynau a godwyd, o bosib.  Os mai 'na' yw'r ateb, yna mae'n rhaid i chi adnabod cwestiynau lle mae mwy o wybodaeth ar gael.  Project ymchwil graddfa fychan yw hwn a dylech fedru meddwl am gwestiynau priodol. 

Cefndir 
 
Beth yw cefndir eich diddordeb ym maes y pwnc yma ac wrth ddilyn y maes ymchwil hwn?  Dylech grynhoi'r rhesymau yn fyr pam fod y pwnc yma'n debygol o fod o ddiddordeb i'r gymuned fusnes a pham hefyd ei fod o ddiddordeb i chi. 
 
Prif nod y cyflwyniad yw rhoi'r cefndir neu gyd-destun angenrheidiol ar gyfer eich problem ymchwil. Efallai mai'r broblem fwyaf wrth ysgrifennu cynnig yw gwybod sut i fframio'r broblem ymchwil.  
 
Os yw'r broblem ymchwil yn cael ei fframio yng nghyd-destun adolygiad llenyddol cyffredinol, ar wasgar, yna fe all cwestiwn yr ymchwil ymddangos yn ddibwys ac anniddorol. Fodd bynnag, os caiff yr un cwestiwn ei osod yng nghyd-destun maes ymchwil cyfredol sydd wedi'i ffocysu, bydd ei arwyddocâd yn dod yn amlwg.  
 
Yn anffodus, does dim rheolau du a gwyn ar gyfer fframio'ch cwestiwn ymchwil, yn yr un modd nad oes rhagnodyn ar gael i'ch helpu i ysgrifennu paragraff agoriadol diddorol a llawn gwybodaeth. Mae llawer yn dibynnu ar eich creadigrwydd, eich gallu i feddwl yn glir a dyfnder eich dealltwriaeth o feysydd sy'n broblem. 
 
Rhai ystyriaethau: 
 
1. Ceisiwch osod eich cwestiwn ymchwil yng nghyd-destun maes ffasiynol, neu faes hŷn sydd yn parhau i fod yn ddichonadwy.  
2. Cefndir hanesyddol byr ond priodol.  
3. Y cyd-destun cyfoes lle mae'ch cwestiwn ymchwil arfaethedig yn cymryd ei le yn ganolog.  
4. Adnabod "chwaraewyr allweddol" a chyfeirio at y cyhoeddiadau mwyaf perthnasol a chynrychiadol.  
5. Yn fyr, ceisiwch baentio'ch cwestiwn ymchwil mewn dull eang ac amlygwch ei arwyddocâd ar yr un pryd.  
 
Yn arferol, bydd y cyflwyniad yn dechrau gyda datganiad cyffredinol am faes y broblem, gyda ffocws ar broblem ymchwil penodol, i'w ddilyn gan gyfiawnhad neu sail resymegol dros yr astudiaeth arfaethedig. Yn gyffredinol, mae'r cyflwyniad yn trafod yr elfennau canlynol:  
 
1. Dywedwch beth yw'r broblem ymchwil, y cyfeirir ati'n aml fel pwrpas yr astudiaeth.  
2. Rhoddwch y cyd-destun a gosodwch y llwyfan ar gyfer eich cwestiwn ymchwil yn y fath fodd i ddangos ei angen a'i bwysigrwydd.  
3. Cyflwynwch y sail resymegol dros eich astudiaeth arfaethedig a dangoswch yn glir pam ei fod yn werth gwneud.  
I. A gafodd yr astudiaeth ei wneud o'r blaen?  
II. A fydd yr astudiaeth o fudd i gleifion, yn cynyddu dealltwriaeth neu'n dylanwadu ar bolisi?  
4. Rhowch ddisgrifiad byr o'r prif faterion ac is-broblemau y cyfeirir atynt yn eich ymchwil.  
5. Ceisiwch adnabod newidolion allweddol annibynnol a dibynnol eich arbrawf. Fel arall, nodwch y ffenomen rydych yn dymuno ei astudio.  
6. Nodwch eich hypothesis neu ddamcaniaeth, (Peidiwch â chymysgu hypothesis gyda rhagdybiaeth nwl ystadegol os gwelwch yn dda.)  
7. Gosodwch ffiniau eich ymchwil arfaethedig er mwyn rhoi ffocws clir.  
8. Rhowch ddiffiniadau o gysyniadau allweddol.  (Wong, 2005) (Prifysgol Calgary, 2004) 

Adolygiad Llenyddol 
 
Yn yr adran yma o'r cynnig ymchwil, mae angen i chi amlinellu pa ymchwil blaenorol a wnaed ynglŷn â'r pwnc a sut mae hwn wedi arwain neu ddiweddaru eich hymchwil.  Bydd angen i chi gynnwys fframwaith ddamcaniaethol hefyd sy'n perthyn i'r maes ymchwil rydych chi'n ei ystyried. 
 
Mae'r adolygiad llenyddol yn cyflawni sawl swyddogaeth bwysig:  
 
1. Mae'n rhoi credydau i'r sawl sydd wedi gwneud y gwaith sylfaenol o osod y sail ar gyfer eich hymchwil.  
2. Mae'n arddangos eich gwybodaeth o'r broblem ymchwil.  
3. Mae'n arddangos eich dealltwriaeth o'r materion damcaniaethol a'r materion ymchwil sydd yn perthyn i'ch cwestiwn ymchwil a'u harwyddocâd cymharol.  
4. Mae'n dangos eich gallu i werthuso gwybodaeth lenyddol berthnasol yn feirniadol.  
5. Mae'n dangos eich gallu i integreiddio a syntheseiddio'r llenyddiaeth bresennol.  
6. Mae'n cynnig mewnwelediadau damcaniaethol newydd neu'n datblygu model newydd fel fframwaith cysyniadol ar gyfer eich hymchwil.  
7. Mae'n argyhoeddi eich darllenwr y bydd eich hymchwil arfaethedig yn gwneud cyfraniad i'r llenyddiaeth sy'n bodoli eisoes. 
 
Mae'r rhan fwyaf o adolygiadau llenyddol gan fyfyrwyr yn dioddef o'r problemau canlynol:  
 
· Diffyg trefn a strwythur  
· Diffyg ffocws, undod a chysondeb  
· Bod yn ailadroddus a hirwyntog  
· Methu â chyfeirio at papurau dylanwadol  
· Methu â chadw i fyny gyda datblygiadau diweddar  
· Methu â gwerthuso papurau a chyfeiriwyd atyn nhw yn feirniadol  
· Yn cyfeirio at gyfeirnodau amherthnasol neu dibwys  
· Yn dibynnu gormod ar ffynonellau eilradd  
· Ysgrifennu traethawd 
 
Bydd eich ysgolheictod a'ch gallu i y gynnal ymchwil yn cael eu hamau os yw unrhyw un o'r uchod yn wir am eich cynnig.  
 
Ceir gwahanol ffyrdd o drefnu eich adolygiad llenyddol. Defnyddio is-benawdau i ddod â threfn a chysondeb i'ch adolygiad. Er enghraifft, wedi sefydlu pwysigrwydd eich maes ymchwil a'i gyflwr o ddatblygiad presennol, fe allwch gysegru sawl is-adran ar faterion perthynol fel: modelau damcaniaethol, offer mesur, ayyb.  
 
 
Nodiadau 
 
	 
Pa ymchwil a wnaed eisoes ar y pwnc yma? 
 
 
 
	 

	 
Pwy wnaeth yr ymchwil, pryd ac efallai pam? 
 
 
 
	 

	 
Pa gasgliadau a wnaed gan ymchwilwyr blaenorol? 
 
 
 
	 

	 
Pa mor berthnasol yw'r casgliadau hyn heddiw ac am eich hymchwil eich hun? 
 
 
 
	 

	 
Sut fydd eich hymchwil yn adeiladu ar ymchwil flaenorol?  Sut mae hwn yn debyg neu'n wahanol? 
 
 
 
	 

	 
Pa ddamcaniaethau, modelau neu ymarferion sydd yn arbennig o berthnasol er mwyn paratoi neu ddadansoddi eich pwnc ymchwil a'ch canfyddiadau? 
 
 
 
	 

	 
Sut wnaeth ymchwil blaenorol ddylanwadu ar fethodoleg a dulliau hymchwil bwriadedig eich hymchwil eich hun? 
	 


 
 
Methodoleg 
 
Yn y cynnig ymchwil, ni fyddwch yn mynd ymhellach na'r adran ar Fethodoleg.  Bydd angen i chi drafod y dulliau rydych yn bwriadu eu defnyddio er mwyn casglu gwybodaeth wrth ddilyn atebion i'ch cwestiynau ymchwil.  Nodwch atebion byrion ar gyfer y cwestiynau canlynol: 
 
· Ble a sut fyddwch chi'n casglu unrhyw ddata eilradd?  Ydy'r data ar gael yn hawdd? 
· Ble, sut a phryd y byddwch yn casglu eich data gwreiddiol, os yw hyn yn gymwys?  Cofiwch fe all fod yn anodd i gasglu data gwreiddiol! 

Ymchwil 
 
Bydd angen i chi feddwl hefyd ynglŷn â natur damcaniaethol eich hymchwil yn gyffredinol.  Bydd y deunydd yn cael ei gyflwyno a'i drafod yn eich modiwl Dulliau Ymchwilio.  Bydd angen i chi ystyried dulliau ymchwil hefyd gan gynnwys: 
· Meintiol/Ansoddol 
· Cymwysedig/Sylfaenol 
· Diddwythol/Anwythol 
 
Byddwch yn mynd dros y deunydd yma hefyd yn y modiwl Dulliau Ymchwilio. 
 
Yn y blwch isod, gwnewch grynodeb o'ch dull ymchwil cyffredinol gan gynnwys math o ymchwil a dull ymchwil. 

Canlyniadau 
 
Yn amlwg, does gyda chi ddim canlyniadau yn ystod y cyfnod cynnig. Fodd bynnag, mae angen i chi gael rhyw fath o syniad ynglŷn â pha fath o ddata y byddwch chi'n ei gasglu, a pha weithdrefnau ystadegol a gaiff eu defnyddio er mwyn ateb eich cwestiwn ymchwil neu brofi eich hypothesis.  
 
Gwerthusiad  
 
Mae'n bwysig i argyhoeddi eich darllenwr o effaith potensial eich ymchwil arfaethedig. Mae angen i chi gyfathrebu synnwyr o frwdfrydedd a hyder heb orliwio rhinweddau eich cynnig. Dyna pam fod angen i chi sôn am gyfyngiadau a gwendidau'r ymchwil arfaethedig, y gellir eu cyfiawnhau gan gyfyngiadau amser ac arian yn ogystal â chan gyfnod datblygu cynnar eich maes ymchwil (Wong, 2005).  
Page Break 
 
Graddfa Amser 
 
Bydd angen i chi feddwl am raddfa amser eich Traethawd hefyd.  Wrth i chi feddwl am y cyfnod casglu data, gwnewch yn siŵr eich bod yn caniatáu digon o amser, fel pe baech yn ceisio trefnu cyfweliadau neu gasglu data o holiaduron, gall gymryd llawer yn hirach i'w drefnu na fyddech chi'n ei gredu. 
 
Cyfeirnodau 
 
Ydych chi wedi adnabod y prif gyfeirnodau'n llawn ac eglur?  Dylid rhestri'r rhain gan ddefnyddio System Harvard. 
 
Rhai o ystyriaethau'r asesiad 
 
Ansawdd Cyffredinol yr Astudiaeth 
 
1. Cwestiwn ymchwil da 
2. dyluniad ymchwil sy'n briodol  
3. Dulliau trwyadl a dichonadwy  
 
Ansawdd y Cynnig 
 
1. Teitl llawn gwybodaeth 
2. Dogfen Hunan-gynhaliol ac argyhoeddiadol 
3. Cwestiynau ymchwil clir  
4. Cefndir a sail resymegol ysgolheigaidd  
5. Gwaith blaenorol perthnasol 
6. Poblogaeth a sampl briodol  
7. Mesuriad a dulliau priodol  
8. Cynllun dadansoddi cadarn  
9. Cyfeirio'n drylwyr at faterion moesegol  
10. Amserlen realistig  
 
Ansawdd y cyflwyniad 
 
1. Clir, cryno, wedi'i drefnu'n dda  
2. Tabl defnyddiol yn dangos cynnwys ac is-benawdau  
3. Diagramau a thablau sgematig da  
4. Nifer fach o wallau argraffyddol  
 
(Addaswyd gan C.House & Calgary o Hulley & Cummings, 2005) 

